**โรลส์-รอยซ์**

## ข้อมูลสำหรับสื่อมวลชน

**โรลส์-รอยซ์ มอเตอร์ คาร์ส ออกแถลงการณ์ชี้แจง**

**กรณี บมจ. โรลส์-รอยซ์**

**A picture containing white

Description automatically generated A close up of a car

Description automatically generated A car parked in a parking lot

Description automatically generated**

16 **มิถุนายน** 2563, **กู๊ดวูด**

**โรลส์-รอยซ์ มอเตอร์ คาร์ส ได้ออกแถลงการณ์เพื่อชี้แจงในประเด็นที่อาจสร้างความสับสนและความเข้าใจผิดมาโดยตลอดเกี่ยวกับความเชื่อมโยงระหว่างบริษัทฯ กับ บริษัท โรลส์-รอยซ์ จำกัด (มหาชน)**

**เราใคร่ขอเรียนให้ท่านทราบว่า รูปภาพของรถยนต์โรลส์-รอยซ์ มอเตอร์ คาร์ส, โลโก้** “**ตัว** R **คู่**” **สีเงินดำ, มาสคอต** “**สปิริต ออฟ เอ็กสตาซี**”(**สัญลักษณ์รูปนางฟ้า**)**, กระจังหน้าแบบแพนธีออน** (Pantheon) **ของโรลส์-รอยซ์ และเนื้อหาอื่นๆ ที่เกี่ยวข้องทั้งหมดเป็นสัญลักษณ์ของแบรนด์โรลส์-รอยซ์ มอเตอร์ คาร์ส**

**การใช้ภาพเหล่านี้ประกอบเนื้อหาที่เกี่ยวข้องกับบมจ. โรลส์-รอยซ์ พร้อมกับการใช้ข้อความที่อาจก่อให้เกิดความเข้าใจผิดว่าทั้งสองคือบริษัทเดียวกันนั้นเป็นสิ่งที่ไม่ถูกต้อง และทำให้สาธารณชนเกิดความสับสนได้**

โรลส์-รอยซ์ มอเตอร์ คาร์ส

**โรลส์-รอยซ์ มอเตอร์ คาร์สเป็นบริษัทในเครือบีเอ็มดับเบิลยู (**BMW Group**) เป็นผู้ผลิตยนตรกรรมหรูหราชั้นนำระดับโลก มีฐานการผลิตอยู่ที่** Home of Rolls-Royce **ในกู๊ดวูดใกล้กับชิเชสเตอร์, เวสต์ ซัสเซ็กซ์ ซึ่งยังเป็นที่ตั้งของสำนักงานใหญ่ และศูนย์กลางแห่งความเป็นเลิศในการผลิตยนตรกรรมลักซ์ชัวรีระดับโลก** (Global Center of Luxury Manufacturing Excellence) **อีกด้วย ฐานการผลิตแห่งนี้เป็นสถานที่เดียวในโลกที่ยนตรกรรมของโรลส์-รอยซ์ถูกรังสรรค์ขึ้นด้วยมือ**

**บริษัทเริ่มเดินสายการผลิตครั้งแรกเมื่อวันที่** 1 **มกราคม** 2546 **เพื่อรังสรรค์ ‘ยนตรกรรมแฟนธอม’ ไอเท็มที่เป็นเพชรน้ำเอกแห่งความหรูหราของโลก กลุ่มผลิตภัณฑ์ของบริษัทได้ขยายออกไปเป็นยนตรกรรม** ‘**โกสต์**’ ‘**เรธ**’ ‘**ดอว์น**’ ‘**คัลลิแนน**’ **และ คอลเลกชัน** ‘**แบล็ค แบดจ์**’ **รวมถึงยนตรกรรม** ‘**ออล-นิว โกสต์**’ **ที่มีกำหนดการเปิดตัวในปีนี้ บริษัทมีลูกค้าในกว่า** 50 **ประเทศทั่วโลกซึ่งอยู่ภายใต้การดูแลจากเครือข่ายตัวแทนจำหน่ายของโรลส์-รอยซ์ ในปี** 2562 **บริษัททำยอดขายไปได้มากกว่า** 5,000 **คัน และมีการจ้างพนักงานกว่า** 2,000 **คน ณ** Home of Rolls-Royce

บมจ. โรลส์-รอยซ์

**บริษัท โรลส์-รอยซ์ จำกัด (มหาชน) หรือ บมจ. โรลส์-รอยซ์** (Rolls-Royce plc) **เป็นบริษัทเทคโนโลยีอุตสาหกรรมชั้นนำที่มีโรงงานผลิตทั่วโลก และมีพนักงานประมาณ** 52,000 **คน สำนักงานใหญ่ตั้งอยู่ ณ กรุงลอนดอนโดยมีฐานการผลิตสำคัญอยู่ที่ดาร์บี และบริสตอล ในสหราชอาณาจักร, อินเดียแนโพลิส ในสหรัฐอเมริกา, ดาห์เลอวิทซ์ และฟรีดริชชาฟเฟน ในเยอรมนี และในสิงคโปร์ บริษัทก่อตั้งขึ้นในปี** 2449 **ต่อมาถูกเข้าควบคุมกิจการโดยรัฐในปี** 2514(**ค.ศ.** 1971) **และกลายเป็น บริษัท โรลส์-รอยซ์** 1971 **จำกัด ซึ่งมีแผนกผลิตรถยนต์ขึ้นกับบริษัทนี้ด้วยเมื่อเริ่มก่อตั้ง แต่ต่อมาแผนกรถยนต์ได้ถูกแยกออกมาในปี** 2516 **กลายเป็นบริษัท โรลส์-รอยซ์ มอเตอร์ส โฮลดิงส์ จำกัด ซึ่งทำธุรกิจในนาม โรลส์-รอยซ์ มอเตอร์ ส่วนบริษัทโรลส์-รอยซ์** 1971 **ถูกแปรรูปเป็นบริษัทมหาชนในปี** 2530 **กลายเป็นบริษัท โรลส์-รอยซ์ จำกัด (มหาชน)**

**บมจ. โรลส์-รอยซ์ ออกแบบและผลิตเครื่องยนต์สำหรับอากาศยานพลเรือน และอากาศยานและเรือสำหรับกองทัพ แผนกเครื่องยนต์ซึ่งตั้งอยู่ในเมืองฟรีดริชชาฟเฟน ประเทศเยอรมนีได้ออกแบบและผลิตเครื่องยนต์สำหรับการใช้งานทางบกและทางน้ำรวมถึงการผลิตไฟฟ้า บมจ. โรลส์-รอยซ์ ให้บริการลูกค้าในกว่า** 150 **ประเทศ ซึ่งประกอบด้วยสายการบินและลูกค้าเช่ากว่า** 400 **ราย กองทัพ** 160 **กอง กองนาวี** 70 **กอง และลูกค้าด้านพลังงานและนิวเคลียร์กว่า** 5,000 **ราย ช่วงระยะเวลา** 60 **ปีที่ผ่านมา บริษัทได้ออกแบบ จัดหา และสนับสนุนการดำเนินงานของโรงไฟฟ้านิวเคลียร์ที่เป็นแหล่งพลังงานให้กับเรือดำน้ำนิวเคลียร์ของกองทัพเรือสหราชอาณาจักรทั้งหมด**

**ในเดือนมกราคม** 2560 **บมจ. โรลส์-รอยซ์ ได้บรรลุข้อตกลงกับองค์กรตรวจสอบต่างๆ ทั้งในสหราชอาณาจักร สหรัฐอเมริกา และบราซิล ว่าด้วยกิจกรรมทางธุรกิจในตลาดต่างประเทศของบริษัท เมื่อวันที่** 20 **พฤษภาคม** 2563 **บมจ. โรลส์-รอยซ์ ประกาศการปลดพนักงาน** 9,000 **ตำแหน่งทั่วโลก โดยส่วนใหญ่เป็นการปลดพนักงานในกลุ่มธุรกิจการบินพลเรือน เพื่อรับมือต่อความต้องการที่ลดลงของธุรกิจการบินพลเรือนทั้งด้านเครื่องยนต์และการบริการ อันเป็นผลมาจากการระบาดใหญ่ของเชื้อไวรัสโควิด-**19

ข้อมูลโดยสังเขป

|  |  |  |
| --- | --- | --- |
|  | **โรลส์-รอยซ์ มอเตอร์ คาร์ส** | **โรลส์-รอยซ์ จำกัด (มหาชน)** |
| ก่อตั้ง | 2546 | 2530 |
| เจ้าของ | บีเอ็มดับเบิลยู (มิวนิค) | บริษัท โรลส์-รอยซ์ โฮลดิงส์ จำกัด (มหาชน) |
| ผลิตภัณฑ์ | ยนตรกรรมซูเปอร์ลักซ์ชัวรี | เครื่องยนต์และระบบพลังขับเคลื่อนสำหรับอากาศยานพลเรือน รวมถึงอากาศยาน เรือดำน้ำ และยานยนต์ทางการทหาร |
| สำนักงานใหญ่ | กู๊ดวูด เวสต์ ซัสเซ็กซ์ | คิงส์ เพลส ลอนดอน |
| ฐานการผลิต | ศูนย์ Global Centre of Luxury Manufacturing Excellence ในกู๊ดวูด เวสต์ ซัสเซ็กซ์ | มีศูนย์การผลิตในกว่า 50 ประเทศทั่วโลก แหล่ง**สำคัญอยู่ที่เมืองแอนส์ตี, บาร์โนลด์สวิค, ดาร์บี และบริสตอล ในสหราชอาณาจักร, อินเดียแนโพลิส ในสหรัฐอเมริกา, ดาห์เลอวิทซ์ และฟรีดริชชาฟเฟน ในเยอรมนี และในสิงคโปร์** |
| พนักงาน | 2,000 คน | 52,000 คน |
| ประธานเจ้าหน้าที่บริหาร | ทอร์สตัน มูเลอร์-ออทเวิส | วอร์เรน อีสต์ |

**ข้อมูลสำหรับกองบรรณาธิการ:**

ขอความกรุณากองบรรณาธิการได้ช่วยส่งต่อเอกสารฉบับนี้ให้กับโต๊ะภาพ โต๊ะข่าวออนไลน์ และแผนกอื่นๆ ที่เกี่ยวข้อง ขอขอบพระคุณเป็นอย่างสูง

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [ทวิตเตอร์](https://twitter.com/rollsroycemedia) **และ** [อินสตาแกรม](https://www.instagram.com/rollsroycemedia/)

**Contacts:**

**Thailand**

บุศราพร เจริญกุลศักดิ์ +668 1665 1995 [bussaraporn.c@rrmcapac.com](mailto:bussaraporn.c@rrmcapac.com)

ธาร สุขานุศาสน์ +666 5525 5710 [tarn.suk@mgc-asia.com](mailto:tarn.suk@mgc-asia.com)

**Regional (Asia Pacific – Central)**

Helpdesk +65 9017 6272 \* [info@rrmcapac.com](mailto:info@rrmcapac.com)

+668 3076 6196

Hal Serudin +65 6838 9675 [hal.serudin@rolls-roycemotorcars.com](mailto:hal.serudin@rolls-roycemotorcars.com)  
*\*whatsapp*